Turismo aventura Paraguáipe

América del Sur mbytetépe opyta Paraguái, tetã jajuhutahápe heta mba’eporã hechapyrã ijatúva ojeju ojehecha y, yvy ha yvatérupi.

Opaite hendárupi ko tetã ryepýre jajuhúta hechapyrã jahecharamo va’erã. 

Hechapyrãkuéra 

Heta tenda porã porã jajuhúta ko’árupi jajapo haguã turismo aventura ko tetã Paraguáipe. Heta ko’ãva rehegua rupi jajuhúta tembipuru jajapo haguã deportes extremo kuéra: Tirolesa, Rapel, jeguata ka’aguy ojeike’ỹhárupi, jajupi ha jaguejy yvyty ha ysyrykuéra rupi iporãva rete mombytu’urã.

Parque Nacional Ybycuí 

Ko Parque Nacional Ybykui opyta 151 kilómetro Paraguaýgui, ha’éva táva omyakãva ko tetã Paraguay. Oñemoañete kuri ary 1973-pe ha oguereko 5.000 hectárea ikorapy henyhẽtéva yvytykuéragui ijyvatekue ohupytýva 400 metro rupi, avei ykua yvu yjepo ha ka’aguykukéra. Ko tenda ha’e avei omombe’uva Paraguái rembiasakue, ko’arupi avei oĩ pe fundición de hierro, umi siglo XIX rupi.

Ko’ápe oĩ yvy camping-rã, koty ao ñemonderã, ojejahuhaguã hamba’e. Ko tendápe avei jajuy ko’ã ysyrykuéra: Corrientes,  Mina, Salto Guaraní, Salto Mina ha Salto Mbocaruzú, ha hetave jehechapyrã ome’ẽva ñandéve naturaleza.

Parque Manantial 

Parque Manantial opyta táva Hohenau, departamento de Itapúa-pe, Ruta Nº 6 ári jahupytývo kilómetro 35.

Ko tenda iporã jaguatahagua mba’yru jeep-pe, bicicleta osaingóva upe ysyry Capiibary ári, ikatu avei jaha upérupi kavaju ha ave camión-pe.

Salto Monday 
300px|right|thumb|Salto Monday

Salto Monday opyta 10 km Ciudad del Este-gui, ha’éva táva omyakãva  ko tetãvore Alto Paraná. Monday ha’e peteĩ yjepo oguerekóva 45 metro. Ha’e yjepo ijyvatevéva ko ñane retã Paraguáipe. Ymave raka’e ko tenda ha’e opytu’uha umi ñande ypykukéra Guarani tape puku oipykúivo. Ko mba’e neporã hechapyrãva ikatu jahecha oñemoĩ rupi ko’ápe tape jehasaha yvate ha avei tenda oñembosako’íva ñeñañarã.

Umi ita koty katu iporãitemi umi ko’árupi oúva oguata oha’ã haguã umi deporte ha’éva rappel ha avei alpinismo. Ojere hese ka’aguykuéra mavave tapicha opoko’ỹha gueteri. 

Ko tendárupi avei ikatu jajesarekomi mymbakuéra porãita oĩva ko’árupi ha avei guyrakuéra oveve joáva. Ko jerére avei jajuhu irundy avakuéra táva, oguerekóva irundypa tapichakuéra ha’ẽva  tetã guarani rehegua.

 Sierras de Las quince puntas 

Ko’ã Sierras de las quince puntas opyta San Lorenzo, tetãvore Concepción-pe. Ko’arupi oñemi yvyty oguerekóva 500 metro, ysyrykuéra ha avei ka’aguy ojeike’ỹha.

Jajuhu tape vai ombojeréva yvyty’ikuéra, umi oha’ãva ciclismo ha avei mba’yrukuéra 4x4 ohayhuetéva. 

Reserva Natural del Bosque Mbaracayú rehegua 

Ko reserva opyta 22 kilómetro táva  Villa Ygatimí-gui. Oguereko 64.405 ha ha ikatu jaguata kanoape río Jejuimi rupi, ikatu avei jaha jahecha Salto Karapã, jaguejy rappel rupi 50 metro.

Ko reserva-re oñangareko upe Fundación Moisés Bertoni. 

Cerro Tres Kandú 

Ko yvyty opyta 7 kilómetro táva Garay-gui, opytáva 52 kilómetro táva Villarrica-gui ha ikatu ñaguahẽ ruta táva San Juan Nepomuceno rupi. Tres Kandú jajuhu upe yvyty ijyvatevéva  tetã Paraguáipe, oguerekóva 842 metro. 

Parque Nacional Cerro Corá 

Ko Parque Nacional Cerro Corá opyta 494 kilómetro táva Paraguaýgui. Jajuhúta 50 kilómetro táva Pedro Juan Caballero-gui. Ikatu ñaguahẽ jahárõ Ruta 5 rupi.

Ko parque ha’e avei okohague upe Guerra de la Triple Alianza , upe 1 jasyapy ary 1870 ramo guare, ha avei ojejukahaguépe Mariscal Francisco Solano López, ysyry Aquidabán Nigui rembe’ýpe.

Oguereko ñemañaha jahechahaguã upe “Cerro Muralla”, ikatuhágui umi oúva ko’ápe oehca umi yvytykuéra omongoráva ko tenda, upéva rupi oñembohéra “Cerro Corá”. 

Turismo Fluvial 

Paraguái oguereko avei koã iporãitéva ysyryguasu ha’éra rio Paraguay ha Paraná, ome’ẽva ko’arupigua ha umi oúvape oguata heta hechapyrã ha avei ikatu oho oguatá pe ýre mba’yrukuérape.

Umivarã jajuhúta heta mba’yrukuéra tuicha ha iporãva. Ko’ãva apytépe oĩ: 

 Crucero Paraguay, oporogueraháva táva Concepción ha avei Fuerte Olimpo-pe. 
 Barco "Cuñataí", osẽva upe Deportivo Puerto Sajonia opytáva Paraguaýpe. 
 Lancha "Aquidabán", osẽva táva Concepción guive Bahía Negra peve, oho ha oukuévo. 
 Lancha "Cacique II", tapia osẽta táva Paraguaýgui Vallemí peve, oho ha oukuévo avei.
 Barco "Sueños del Pantanal", oĩva oporogueraha haguãcha Pantanal peve, osẽ Colonia Carmelo Peralta. 

Arroyo Tagatiyá 

Opyta 90 kilómetro táva Concepción-gui. Ikatu ñaguahẽ ko’apeve  Ruta ohóva táva Vallemime.

Tagatiyá ysyry oguerekóva ysakã asy ohasáva ita’ári ha ojere hese ka’aguy rovyũ, ikatuhápe jahecha hetaiterei yvyra máta yvate, takuára ha ave helechokuéra.

Ikatu avei jaha’ã Snorkeling, jahechahápe heta mba’eporã ha avei heta pirakuéra opáichagua umi ýre.

Avei ikatu jaguejy jaipuruhápe gomones, jeguata kavaju’ári, tirolesa ha senderismo. 

Laguna Sirena 

Ko yno’õ opyta táva Cerrito, tetãvore  Ñeembucú-pe 350 kilómetro táva Paraguaýgui. Ikatu ñaguahẽ mokõ tape rupi: Paraguay guive Pilar rupi ha Paraguay guive San Ignacio, departamento de Misiones rupi, jahasávo jahávo tavavore’i Laureles rupi.

Ko yno’õ oguereko y potĩ porã ha avei jajuhúta yrembe’y potĩ oguerekóva yvyku’i morotĩ porã.

Umi oúva oguatá ko’árupi ikatu oñeha’ã oguahẽ umi umi isla hi’aguĩvape, upevarã ikatu oipuru umi umi barco-kuéra ojejapóva ko’ã mba’erãvoi.

Umi oguenohẽséva pira katu, río Paraná-me heta ojuhúta pirakuéra dorado, paku, Suruvi, corvina ha hetave pirakuéra.

Yvykuk’ikuéra yrembe’ýru´piguápe katu ojejuhúta tembipurukuéra ñai’ũgui ijapopyre, ta’ãnga aita ha avei kambuchi tapichakuéra retekue oñeñotỹhague ñande ypykuéra ymave ko’árupi oikovéva oipuru va’eku.

Katuete ko’ã mba’e ombouséta umi tapicha ohechaséva koã mba’e arqueología rehegua.

Ko’ápe jajuhúta yrembe’y oñembojahápe barco-kuéra hetahápe tembiapokuéra ha ojehasahaguã táva Jahapé gotyo, Corrientes provincia, tetã Argentina rehegua. Oĩ katu barco-kuéra ohóva isla Martín García-pe, ha’éva yvyku’i atýra neporãva, jajuhutahápe ka’aguy ojeike’ỹha ha avei heta mymba ha yvyrakuéra porã porã.

Y kirirĩ asy ko Laguna Sirena-pegua avei ikatu jaipuru ñembosaraikuéra yrupigua ha’éva ski ha avei surf.

Referencias 

La Magia de mi tierra. Fundación en Alianza. Asunción. 2008. 

Enlaces externos 

Turismo Aventura en Paraguay
APATUR (Asociación Paraguaya de Turismo Rural)
Secretaría Nacional de Tursimo

Ñemohenda:Paraguái yvyapekuaa